Dječji vrtić Pupoljak Otok
Trg kralja Tomislava 3
32252 OTOK
KLASA: 112-01/21-01/09
URBROJ: 2188/08-JT-2-02–21-1009
Otok, 10. prosinca 2021. god.



[bookmark: _Hlk60989423][bookmark: _Hlk60989887]Temeljem članka 24., 25. i 26. Zakona o predškolskom odgoju i obrazovanju (NN 10/97, 107/07, 94/13 i 98/19), Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97), članka 50. i 56. Statuta Dječjeg vrtića Pupoljak Otok i Odluke Upravnog vijeća o raspisivanju natječaja za prijam odgojitelja/ice- zamjena za bolovanje (KLASA: 601-02/21-05/55, URBROJ: 2188/08-JT-2-02-21-1005), Upravno vijeće Dječjeg Vrtića Pupoljak Otok na 22. sjednici održanoj 10. prosinca 2021. god. raspisuje


NATJEČAJ
za prijam na radno mjesto odgojitelja/odgojiteljice na određeno radno vrijeme

1. ODGOJITELJ / ODGOJITELJICA PREDŠKOLSKE DJECE 

· na određeno vrijeme s punim radnim vremenom,zamjena za bolovanje
· 1 izvršitelj/ica

Uvjeti za zasnivanje radnog mjesta utvrđeni su prema članku 24. i 25. Zakona o predškolskom odgoju i obrazovanju (NN 10/97, 107/07, 94/13 i 98/19) i članku 2., točka 1., Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97).

Kandidati moraju ispunjavati sljedeće uvjete za prijam u radni odnos:
· Završena visoka stručna sprema, odnosno završen sveučilišni diplomski studij ili specijalistički studij (profesor predškolskog odgoja, odnosno magistar/magistra struke)
· Završena viša stručna sprema, odnosno završen preddiplomski sveučilišni studij ili stručni studij (baccalaureus, baccalaurea predškolskog odgoja, odgojitelj predškolske djece ili nastavnik predškolskog odgoja):
· Položen stručni ispit za odgojitelja/odgojiteljicu

Pored navedenih uvjeta, kandidati moraju ispunjavati i opće uvjete za prijam u radni odnos:
1. hrvatsko državljanstvo
2. punoljetnost
3. zdravstvenu sposobnost za obavljanje poslova radnog mjesta (dokaz o zdravstvenoj sposobnosti za obavljanje poslova radnog mjesta kandidat/kandidatkinja je dužan/dužna dostaviti po obavijesti o izboru)
4. radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju(NN 10/97, 107/07, 94/13 i 98/19).

U vlastoručno potpisanoj prijavi na natječaj, kandidat/kandidatkinja je dužan/dužna navesti svoje osobne podatke: ime i prezime, datum rođenja, adresu stanovanja, telefonski broj i svoju e-mail adresu.
Uz pismenu prijavu na natječaj treba priložiti: 
· životopis (vlastoručno potpisan)
· presliku domovnice ili važeće osobne iskaznice
· dokaz o stečenoj stručnoj spremi – preslika diplome o stečenoj stručnoj spremi
· dokaz o položenom stručnom ispitu – preslika uvjerenja ili svjedodžbe o položenom ispitu, odnosno odgovarajući dokaz iz kojeg je vidljivo da kandidat nema obvezu polaganja stručnog ispita, sukladno Pravilniku o načinu i uvjetima polaganja stručnog ispita odgojitelja i stručnih suradnika u dječjem vrtiću (NN 133/97, 4/98).
· elektronički zapis, odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje
· [bookmark: _Hlk76928021]vlastoručno potpisanu izjavu o davanju suglasnosti za obradu osobnih podataka („Suglasan / suglasna sam da se moji osobni podaci o imenu i prezimenu objave na oglasnoj ploči Dječjeg vrtića Pupoljak Otok i u Obavijesti kandidatima o rezultatima natječaja tijekom rezultata natječajnog postupka.“)
· kao dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju dostavljaju se sjedeći dokumenti (ne stariji od mjesec dana od objave ovog natječaja na službenim stranicama hzz-a i web stranici Dječjeg vrtića Pupoljak Otok):
a) uvjerenje nadležnog suda (Općinskog suda) da se protiv kandidata/ kandidatkinje ne vodi kazneni postupak prema članku 25. stavak 2., Zakona o predškolskom odgoju i obrazovanju
b) uvjerenje nadležnog suda (Prekršajnog suda)) da se protiv kandidata/ kandidatkinje ne vodi prekršajni postupak prema članku 25. stavak 4., Zakona o predškolskom odgoju i obrazovanju
c) potvrda nadležnog Centra za socijalnu skrb da kandidat/kandidatkinja nema izrečenu mjeru za zaštitu dobrobiti djeteta iz članka 25., stavak 10., Zakona o predškolskom odgoju i obrazovanju.

Kandidat/kandidatkinja koji/koja ima pravo prednosti kod prijama u radni odnos prema posebnom zakonu dužan je u prijavi na natječaj pozvati se na to pravo i priložiti odgovarajuće isprave kao dokaz o statusu, te druge dokaze sukladno posebnom zakonu kojim je uređeno to pravo kako bi ostvario prednost u odnosu na ostale kandidate, samo pod jednakim uvjetima.

Tražene isprave (dokazi) prilažu se u neovjerenoj preslici, a prije izbora od kandidata/ kandidatkinje se može tražiti dostava izvornika na uvid.

Na natječaj se mogu prijaviti osobe oba spola.

Izrazi koji imaju rodno značenje, odnose se jednako na muški i ženski rod.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19), člankom 48. f. Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 101/03, 148/13, 98/19), dužan je pozvati se na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19) uz prijavu na natječaj dužan je priložiti, osim dokaza o ispunjavanju traženih uvjeta iz ovog natječaja i sve potrebne  dokaze navedene na poveznici Ministarstva hrvatskih branitelja:
https://branitelji.gov.hr/zaposljavanje-843/843.

Dodatne informacije o dokazima koji su potrebni u svrhu ostvarivanja prednosti pri zapošljavanju, nalaze se na sljedećoj poveznici: 
https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf.



Kandidat koji se poziva na pravo prednosti pri zapošljavanju sukladno članku 48. f. Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 101/03, 148/13, 98/19), uz prijavu na natječaj, dužan je osim dokaza o ispunjavanju traženih uvjeta, priložiti i rješenje ili potvrdu o priznatom statusu iz koje je vidljivo spomenuto pravo, dokaz iz kojeg je vidljivo na koji mu je način prestao radni odnos kod posljednjeg poslodavca (rješenje, ugovor, sporazum, i sl.).


Prijave na natječaj s dokazima o ispunjavanju traženih uvjeta podnose se u zatvorenoj omotnici u roku od 8 dana od dana objave natječaja na službenim stranicama Hrvatskog zavoda za zapošljavanje zemaljskom poštom, preporučeno na adresu: Dječji vrtić Pupoljak Otok, Trg kralja Tomislava 3, 32252 Otok,obavezno s naznakom: „Natječaj za prijam odgojitelja/odgojiteljice na dređeno puno radno vrijeme, zamjena za bolovanje -  NE OTVARAJ“. 

Nepotpune i/ili nepravovremene prijave neće se razmatrati.

Nepotpune su prijave one koje ne sadrže ovim natječajem tražene isprave i priložene dokaze.

Kandidati koji ispunjavanju uvjete iz natječaja bit će pozvani na razgovor. Ako kandidat ne pristupi razgovoru, smatrat će se da je povukao prijavu na natječaj.

O rezultatima natječaja kandidati će biti obaviješteni u zakonskom roku.

Prijavom na natječaj kandidati su suglasni da Dječji vrtić Pupoljak Otok kao voditelj zbirke osobnih podataka može prikupljati, obrađivati i  koristiti osobne podatke u svrhu provedbe postupaka natječaja u skladu s odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN 42/18).





PREDSJEDNIK UPRAVNOG VIJEĆA
Milenko Drljepan









